KOMMISSIONENS FORORDNING (EF) Nr. 1231/96 af 28. juni 1996 om ændring af forordning (EF) nr. 1588/94 om gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i de interimsaftaler, som Fællesskabet har indgået med Bulgarien og Rumænien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side (1), særlig artikel 1,

under henvisning til Rådets forordning (EF) nr. 3382/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side (2), særlig artikel 1,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om en autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (3), ændret ved Rådets forordning (EF) nr. 1194/96 (4), særlig artikel 8, og

ud fra følgende betragtninger:

I forordning (EF) nr. 3066/95 er der fastsat midlertidige autonome tilpasninger af de landbrugsindrømmelser, som omhandles i Europaaftalerne mellem De Europæiske Fællesskaber og deres medlemsstater på den ene side og henholdsvis Rumænien og Republikken Bulgarien på den anden side, for perioden fra den 1. januar 1996 til ikrafttrædelsestidspunktet for de tillægsprotokoller til Europaaftalerne, der vil blive et resultat af de igangværende forhandlinger med de pågældende lande; denne forordnings gyldighedsperiode er ved forordning (EF) nr. 1194/96 blevet forlænget indtil den 31. december 1996;

Kommissionens forordning (EF) nr. 1588/94 (5), senest ændret ved forordning (EF) nr. 412/96 (6), indeholder gennemførelsesbestemmelser til den ordning, der er fastsat i ovennævnte aftaler, vedrørende mælk og mejeriprodukter; forordningen bør ændres for at tage hensyn til forlængelsen af gyldighedsperioden for de foranstaltninger vedrørende mejeriprodukter, der er fastsat ved forordning (EF) nr. 3066/95; samtidig bør titlen tilpasses;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 1588/94 foretages følgende ændringer:

1) Forordningens titel affattes således:

»om gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i de Europaaftaler, som Fællesskabet har indgået med Bulgarien og Rumænien«.

2) Bilag I erstattes af bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 368 af 31. 12. 1994, s. 5.

(2) EFT nr. L 368 af 31. 12. 1994, s. 1.

(3) EFT nr. L 328 af 30. 12. 1995, s. 31.

(4) Se side 2 i denne Tidende.

(5) EFT nr. L 167 af 1. 7. 1994, s. 8.

(6) EFT nr. L 57 af 7. 3. 1996, s. 15.

BILAG

»BILAG I

A. OSTE FRA RUMÆNIEN

Toldsatsen nedsættes med 80 % for de mængder, der indføres under KN-koder, der er nævnt i dette bilag.

>TABELPOSITION>

B. OSTE FRA BULGARIEN

1. Toldsatsen nedsættes med 80 % for de mængder, der indføres under den KN-kode, der er nævnt i dette bilag.

>TABELPOSITION>

2. De mængder, der indføres under den KN-kode, der er nævnt i dette bilag, fritages for told.

>TABELPOSITION>